CELEX: 32014R1113
Language: lt
Date: 2014-10-16 00:00:00
Title: 2014 m. spalio 16 d. Komisijos įgyvendinimo reglamentas (ES) Nr. 1113/2014, kuriuo nustatoma Europos Parlamento ir Tarybos reglamento (ES) Nr. 256/2014 3 ir 5 straipsniuose nurodyto pranešimo forma ir techniniai duomenys ir panaikinami Komisijos reglamentai (EB) Nr. 2386/96 ir (ES, Euratomas) Nr. 833/2010

22.10.2014   
            
            
               LT
            
            
               Europos Sąjungos oficialusis leidinys
            
            
               L 302/26
            
         KOMISIJOS ĮGYVENDINIMO REGLAMENTAS (ES) Nr. 1113/2014
   2014 m. spalio 16 d.
   kuriuo nustatoma Europos Parlamento ir Tarybos reglamento (ES) Nr. 256/2014 3 ir 5 straipsniuose nurodyto pranešimo forma ir techniniai duomenys ir panaikinami Komisijos reglamentai (EB) Nr. 2386/96 ir (ES, Euratomas) Nr. 833/2010
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. vasario 26 d. Europos Parlamento ir Tarybos reglamentą (ES) Nr. 256/2014 dėl pranešimo Komisijai apie energetikos infrastruktūros investicinius projektus Europos Sąjungoje, kuriuo pakeičiamas Tarybos reglamentas (ES, Euratomas) Nr. 617/2010 ir panaikinamas Tarybos reglamentas (EB) Nr. 736/96 (1), ypač į jo 7 straipsnį,
   kadangi:
   
               (1)
            
            
               siekiant rinkti palyginamus duomenis ir supaprastinti valstybių narių arba Reglamento (ES, Euratomas) Nr. 256/2014 3 straipsnyje nurodytų jų deleguotųjų ar kitų subjektų ataskaitų teikimą, pateiktini pranešimai turėtų būti standartizuoti naudojant ataskaitų lenteles. Todėl turėtų būti priimtos nuostatos dėl duomenų ir informacijos pranešimo formos ir kitų techninių duomenų;
            
         
               (2)
            
            
               Reglamentu (ES) Nr. 256/2014 panaikinus Tarybos reglamentą (EB) Nr. 736/96 (2), Komisijos reglamentas (EB) Nr. 2386/96 (3) taip pat turėtų būti panaikintas;
            
         
               (3)
            
            
               Europos Teisingumo Teismui panaikinus Tarybos reglamentą (ES, Euratomas) Nr. 617/2010 (4)
                   (5), šiuo reglamentu turėtų būti panaikintas ir Komisijos reglamentas (ES, Euratomas) Nr. 833/2010 (6),
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 256/2014 3 ir 5 straipsniuose nurodyto energetikos infrastruktūros investicinių projektų duomenų ir informacijos pranešimo Komisijai forma ir techniniai duomenys nustatyti šio reglamento priede.
   2 straipsnis
   Reglamentai (EB) Nr. 2386/96 ir (ES, Euratomas) Nr. 833/2010 panaikinami.
   3 straipsnis
   Valstybės narės užtikrina statistinės informacijos, pateiktos naudojantis priede nustatytu šablonu, ir statistinės informacijos, pateiktos pagal Reglamentą (EB) Nr. 1099/2008 dėl energetikos statistikos, suderinamumą.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2014 m. spalio 16 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 84, 2014 3 20, p. 61.
   
      (2)  1996 m. balandžio 22 d. Tarybos reglamentas (EB) Nr. 736/96 dėl pranešimo Komisijai apie Bendrijos interesus atitinkančius investicinius projektus naftos, gamtinių dujų ir elektros energijos sektoriuose (OL L 102, 1996 4 25, p. 1).
   
      (3)  1996 m. gruodžio 16 d. Komisijos reglamentas (EB) Nr. 2386/96, taikantis 1996 m. balandžio 22 d. Tarybos reglamentą (EB) Nr. 736/96 dėl pranešimo Komisijai apie Bendrijos interesus atitinkančius investicinius projektus naftos, gamtinių dujų ir elektros energijos sektoriuose (OL L 326, 1996 12 17, p. 13).
   
      (4)  2014 m. birželio 24 d. Tarybos reglamentas (ES, Euratomas) Nr. 617/2010 dėl pranešimo Komisijai apie energetikos infrastruktūros investicinius projektus Europos Sąjungoje ir dėl Reglamento (EB) Nr. 736/96 panaikinimo (OL L 180, 2010 7 15, p. 7).
   
      (5)  2012 m. rugsėjo 6 d. Teisingumo Teismo sprendimas byloje C-490/10, Parlamentas prieš Tarybą (2012, Rink. p. I-0000).
   
      (6)  2010 m. rugsėjo 21 d. Komisijos reglamentas (ES, Euratomas) Nr. 833/2010, kuriuo įgyvendinamas Tarybos reglamentas (ES, Euratomas) Nr. 617/2010 dėl pranešimo Komisijai apie energetikos infrastruktūros investicinius projektus Europos Sąjungoje (OL L 248, 2010 9 22, p. 36).
   
      PRIEDAS